Kaptein Sabeltanns verden

Kaptein Sabeltanns verden er et av undeholdningsanleggene i Kristiansand Dyrepark i Kristiansand i Agder. Kaptein Sabeltanns verden er formet som en liten «sjørøverlandsby» og ble åpnet i 1995. Anlegget inngår i «opplevelsesuniverset» rundt Kaptein Sabeltann, en sjørøverfigur som ble skapt av låtskriveren og underholdningsartisten Terje Formoe i 1989 og som siden 1990 har blitt kjent gjennom barneforestillinger, musikkutgivelser og annet.

Anlegg

«Sjørøverlandsbyen» i Kaptein Sabeltanns verden er bygd i en stil som etterlikner de karibiske piratmiljøene fra fortellingene om Kaptein Sabeltann. Byen består av et torg med borgmur og små kulissehus der det er salgsboder for musikk, filmer og andre spin-offprodukter fra Sabeltann-serien. Det er også et «spøkelseshus», små utstillinger og et «sjørøverteater» med forestillingen «Syng med Kaptein Sabeltanns sjørøvere». Like ved ligger ei brygge og sjørøverskuta Den sorte dame som kan «seile» på Grashavet, vannet i parken. Venstre side av Kaptein Sabeltanns verden er bygd som et kjøpesenter, dette kalles for Havnehandelen. Kaptein Sabeltanns verden er kun åpen i sommersesongen.

I parken ligger også Kjuttaviga, et utendørs amfiscene der det hver kveld i sommersesongen blir vist teaterforestillinger om Kaptein Sabeltann.

Attraksjoner
 Pinky og Sunnivas ildprøver Aktiviteter i borggangen.
 Spøkelseshuset En 20-minutters lang rundtur gjennom Kaptein Sabeltanns mørkeste mareritt.
 Grevens forheksede labyrint En aktivitetsløype i skogen bak Spøkelseshuset.
 Den hemmelige gullskatten En gullgraveraktivitet i vraket av Olivers skute.
 Kaptein Sabeltanns kongelige sjørøverteater Et 300-seters innendørs amfi.
 Kaptein Sabeltanns smokkarium.
Sjøslag på Grashavet.

Restauranter
Kongens bord er en restaurant som ligger like ved bryggeområdet.
Piratproviant er en kiosk.
Hevnen er SØT er en liten bod som serverer blant annet popkorn.

Butikker
Olivers krambod selger Kaptein Sabeltann-produkter.
Den sleipe kråkebolle selger blant annet kostymer.

Eksterne lenker 
 Kaptein Sabeltanns verden presentert på dyreparkens hjemmesider

Kaptein Sabeltann
Kristiansand Dyrepark